b"\n_START_ARTICLE_\nOmar Bongo\n_START_SECTION_\nPolitin\xc4\x97 karjera\n_START_PARAGRAPH_\nPo Gabono nepriklausomyb\xc4\x97s paskelbimo 1960 m. Bongo po truput\xc4\xaf kilo politin\xc4\x97s karjeros laiptais. Jis prad\xc4\x97jo dirbti su tuo metu prezidento pareigas einan\xc4\x8diu Leon M'ba. 1964 m. \xc5\xa1alies prezidentas buvo pagrobtas, o Bongo buvo laikomas karin\xc4\x97je baz\xc4\x97je \xc5\xa1alies sostin\xc4\x97je, kol po dviej\xc5\xb3 dien\xc5\xb3 \xc5\xa1alies prezidentas gr\xc4\xaf\xc5\xbeo \xc4\xaf savo post\xc4\x85._NEWLINE_1966 m. \xc5\xa1alies prezidentas paskelb\xc4\x97 Bongo \xc5\xa1alies viceprezidentu. Po met\xc5\xb3 vykusiuose rinkimuose \xc5\xa1alies prezidentas i\xc5\xa1liko savo poste, tad Bongo irgi toliau dirbo \xc5\xa1alies prezident\xc5\xabroje. Tais pa\xc4\x8diais metais M\xe2\x80\x99ba mir\xc4\x97, o nauju \xc5\xa1alies prezidentu tapo Omar Bongo._NEWLINE_1973 m. Bongo pri\xc4\x97m\xc4\x97 islamo tik\xc4\x97jim\xc4\x85 ir pakeit\xc4\x97 savo vard\xc4\x85 i\xc5\xa1 tuo tuo metu buvusio Albert-Bernard Bongo \xc4\xaf Omar Bongo. 2003 m. prie savo pavard\xc4\x97s Omaras naudoja ir Ondimba._NEWLINE_2003 m. buvo pakeistos konstitucijos nuostatos, kurios nurod\xc4\x97, kiek kadencij\xc5\xb3 \xc5\xa1al\xc4\xaf gali valdyti tas pats prezidentas. Nuo to laiko Bongo dingo visos kli\xc5\xabtys dalyvauti visuose i\xc5\xa1 eil\xc4\x97s rinkimuose \xc4\xaf \xc5\xa1alies prezidentus. 2005 m. rinkimuose jis gavo 79,2\xc2\xa0% \xc5\xbemoni\xc5\xb3 bals\xc5\xb3 ir gavo teis\xc4\x99 \xc5\xa1al\xc4\xaf valdyti dar 7 metus._NEWLINE_2009 m. gegu\xc5\xbe\xc4\x99 Bongo suspendavo savo pareigas ir i\xc5\xa1vyko gydytis nuo v\xc4\x97\xc5\xbeio \xc4\xaf Ispanij\xc4\x85. Prezidentas bir\xc5\xbeelio 8 d. mir\xc4\x97 Barselonos ligonin\xc4\x97je."